ບັນດານັກວິທະຍາສາດ ມາປະຊຸມກັນ ຢູ່ວໍຊິງຕັນ ເພື່ອຫາທາງກໍາຈັດ ຖອນຮາກໂຣກເອດສ໌ (ວີດີໂອລາວ/ອັງກິດ)
​ບັດ​ນີ້ ບັນດາ​ນັກ​ວິ​ທະຍາ​ສາດ ກໍາລັງ​ກ້າວ​​ໃກ້​ເຂົ້າ​ໄປ​ເຖິງ​ຈຸດ ທີ່​ຈະ​ສາມາດ​ພັດທະນາ​ຢາ​ວັກ​ຊີ​ນຂຶ້ນມາ​ໄດ້​ແລ້ວ
ບັນດານັກສຶກສາຄົ້ນຄວ້າໂຣກເອດສ໌ ຜູ້ນໍາປະຊາຄົມ ແລະຜູ້ຮ່າງນະໂຍບາຍທັງຫຼາຍ ໄດ້ ມາເຕົ້າໂຮມກັນຢູ່ທີ່ນະຄອນຫຼວງວໍຊິງຕັນ ເພື່ອຮ່ວມກອງປະຊຸມໃຫຍ່ຕ້ານໂຣກເອດສ໌ນາໆ ຊາດຄັ້ງທີ່ 19 ຊຶ່ງຈະເລີ່ມຂຶ້ນແຕ່ວັນທີ່ 22 ຫາ 27 ເດືອນກໍລະກົດນີ້ ກອງປະຊຸມດັ່ງກ່າວ ນັບວ່າເປັນເທື່ອທໍາອິດໃນຮອບ 22 ປີ ທີ່ໄດ້ຈັດຂຶ້ນຢູ່ໃນສະຫະລັດ ເນື້ອໃນໃຈຄວາມຫຼັກ ຂອງກອງປະຊຸມຄັ້ງນີ້ ຄືຈົ່ງໝຸນກະແສນໍ້າໄປດ້ວຍກັນ Carol Pearson ຜູ້ສື່ຂ່າວວີໂອເອ ເວົ້າວ່າ ໃຈຄວາມດັ່ງກ່າວນີ້ສະທ້ອນໃຫ້ເຫັນເຖິງຄວາມຮູ້ສຶກໃນແງ່ດີທີ່ມີຫລາຍຂຶ້ນໄປນັບມື້ ທີ່ວ່າການຕໍ່ສູ້ປາບປາມໂຣກເອດສ໌ຂອງໂລກກໍາລັງໄດ້ຮັບໄຊຊະນະ ຊຶ່ງທອງປານມີລາຍລະ ອຽດ ມາສະເໜີທ່ານ ແຜ່ນຜ້າທີ່ເອົາມາຫຍິບຕິດຕໍ່ໃສ່ກັນເປັນແຜ່ນຜ້າຜືນໃຫຍ່ໆ ກ່ຽວກັບຜູ້ເປັນໂຣກເອດສ໌ ອັນ ເປັນສັນຍະລັກທີ່ບົ່ງເຖິງພະລັງອໍານາດທີ່ສຸດຢ່າງນຶ່ງ ຂອງການທໍາລາຍລ້າງຜານມະນຸດທີ່ ເກີດຈາກໂຣກເອດສ໌ນັ້ນ ໄດ້ນໍາມາກາງສະແດງທີ່ນະຄອນຫຼວງວໍຊິງຕັນ ພຽງບໍ່ເທົ່າໃດອາ ທິດກ່ອນການໄຂກອງປະຊຸມໂຣກເອດສ໌ນາໆຊາດ ແຜ່ນຜ້າແຕ່ລະແຜ່ນ ສະແດງຄວາມຊົງຈໍາບຸກຄົນໆນຶ່ງທີ່ເສຍຊີວິດດ້ວຍໂຣກເອດສ໌ ໂຄງ ການດັ່ງກ່າວໄດ້ເລີ່ມຕົ້ນເມື່ອ 25 ປີຜ່ານມາ ອັນເປັນເທື່ອສຸດທ້າຍຂອງກອງປະຊຸມເລຶ່ອງນີ້ ໄດ້ຈັດຂຶ້ນທີ່ນະຄອນຫຼວງວໍຊິງຕັນ Dr Anthony Fauci ເປັນຜູ້ອໍານວຍການສະຖາບັນໂຣກພູມແພ້ແລະພະຍາດຕິດຕໍ່ແຫ່ງ ຊາດ ຕັ້ງແຕ່ໃນເວລານັ້ນ ມາຈົນເທົ່າເຖິງປັດຈຸບັນນີ້ ທ່ານ ຟໍຊີ ກ່າວວ່າ: ໄດ້ມີການເຕືອນກ່ຽວກັບການຮ່ວມເພດທີ່ປອດໄພກວ່າເກົ່າ ແລະການໃຊ້ຖົງຢາງອະນາ ໄມ ຢາ ATZ ເປັນຢາຊະນິດໃໝ່ ທີ່ອາດປາບເຊື້ອເອັຊໄອວີໄດ້ດີ ແຕ່ກໍປະກົດວ່າ ໃຊ້ໄດ້ ຜົນພຽງໄລຍະສັ້ນເທົ່ານັ້ນ ດຣ ຟໍຊີ ກ່າວວ່າ: ເກືອບວ່າ 70 ເປີເຊັນຂອງຜູ້ທີ່ເປັນໂຣກເອດສ໌ ແມ່ນພວກທີ່ອາໄສຢູ່ໃນຂົງເຂດຕອນໃຕ້ ທະເລຊາຍຊາຮາຣາຂອງອາຟຮິກາ ຈະມີສອງລ້ານຫ້າແສນຄົນທີ່ຕິດເຊື້ອນີ້ລາຍໃໝ່ໆໃນ ແຕ່ລະປີ ແຕ່ມາບັດນີ້ ມີກໍຄວາມຫວັງແດ່ແລ້ວ ດຣ ຟໍຊີ ກ່າວອີກວ່າ: ປັດຈຸບັນນີ້ ມີຢຸກຢາ 30 ຊະນິດເພື່ອປິ່ນປົວເຊື້ອເອັຊໄອວີ ເມື່ອສິບປີຜ່ານມາ ມີບໍ່ເທົ່າໃດຄົນ ໃນບັນດາປະເທດພວມພັດທະນາ ທີ່ສາມາດໄດ້ຮັບຢາເຫຼົ່ານີ້ ມາບັດນີ້ ມີຈໍານວນຄົນຕິດ ເຊື້ອເອັຊໄອວີເກືອບເຈັດລ້ານຄົນ ໄດ້ຮັບການປິ່ນປົວ ນອກນີ້ແລ້ວບັນດານາຍແພດ ກໍໄດ້ ຮຽນຮູ້ວິທີປ້ອງກັນເດັກທາລົກບໍ່ໃຫ້ຕິດເຊື້ອໄວຣັສນີ້ຈາກແມ່ ແລະບັນດານັກວິທະຍາສາດ ໄດ້ພົບເຫັນວ່າການປິ່ນຄົນເຈັບແຕ່ຫົວທີນັ້ນ ບໍ່ແມ່ນແຕ່ຈະຊ່ວຍຊີວິດໄວ້ເທົ່ານັ້ນ ແຕ່ມັນຊ່ວຍ ລົດລະດັບໂອກາດທີ່ຈະນໍາເອົາເຊື້ອໄວຣັສນີ້ໄປຕິດແປດຄູ່ຮ່ວມເພດຂອງຕົນລົງໄດ້ຢ່າງໃຫຍ່ ຫຼວງນໍາອີກ ບັດນີ້ ບັນດານັກວິທະຍາສາດ ກໍາລັງກ້າວໃກ້ເຂົ້າໄປເຖິງຈຸດທີ່ຈະສາມາດພັດທະນາຢາ ວັກຊີນ ຂຶ້ນມາໄດ້ແລ້ວ ເອກອັກຄະລັດຖະທູດ Eric Goosby ເປັນຜູ້ປະສານງານດ້ານໂຣກເອດສ໌ໂລກຂອງສະ ຫະລັດ ກ່າວວ່າ ຄວາມມຸ້ງໝັ້ນເອົາໃຈໃສ່ຂອງປະເທດຊາດນັ້ນ ແມ່ນສໍາຄັນທີ່ສຸດ ທ່ານ Goosby ກ່າວວ່າ: ດຣ ຟໍຊີ ກໍເຫັນພ້ອມນໍາທ່ານ Goosby ແລະກ່າວວ່າ ດັ່ງນັ້ນໃນກອງປະຊຸມໂຣກເອດສ໌ປະຈໍາປີນີ້ ພ້ອມໆກັບການນໍາສະເໜີດ້ານວິທະຍາສາດ ຕ່າງໆ ກໍຈະມີການຮຽກຮ້ອງໃຫ້ມີຄວາມມຸ້ງໝັ້ນເພີ່ມຫຼາຍຂຶ້ນຂອງວົງການລັດຖະບານ ເພື່ອກໍາຈັດຖອນຮາກຖອນເຫງົ້າການແຜ່ລະບາດ ແລະເພີ່ມງົບປະມານຫຼາຍຂຶ້ນ ເພື່ອວ່າ ພວກຄົນລຸ້ນຕໍ່ໄປຈະດໍາລົງຊີວິດທີ່ປອດໄພຈາກໂຣກເອດສ໌ນັ້ນໄດ້